# 11 красавіка

|  |
| --- |
| ← **красавік** → |
| Пн | Аў | Ср | Чц | Пт | Сб | Нд |
|   |   | 1 | 2 | 3 | 4 | 5 |
| 6 | 7 | 8 | 9 | 10 | 11 | 12 |
| 13 | 14 | 15 | 16 | 17 | 18 | 19 |
| 20 | 21 | 22 | 23 | 24 | 25 | 26 |
| 27 | 28 | 29 | 30 |   |   |   |
| 2026 год Усе дні |

**11 красавіка́** — 101-ы дзень году (102-і ў высакосным годзе) паводле Грыгарыянскага календару. Да канца году застаецца 264 дні.

## Падзеі

* 1713 — складаньне Ўтрэцкага міру, якім завершылася Вайна за гішпанскую спадчыну; паводле гэтае дамовы Вялікабрытанія атрымала Гібральтар
* 1814 — імпэратар Францыі Напалеон Банапарт адракаецца ад пасады
* 1863 — каля вёскі Новы Двор паўстанцкі аддзел Лідзкага павету на чале зь Людвікам Нарбутам зазнаў паразу ад колькасна большага расейскага войска
* 1868 — скасаваная сыстэма сёгунату ў Японіі
* 1894 — Ангельшчына абвесьціла пратэктарат над Угандай
* 1899 — Гішпанія перадала Пуэрта-Рыка Злучаным Штатам Амэрыкі
* 1905 — Альбэрт Айнштайн публікуе першую працу па спэцыяльнай тэорыі рэлятыўнасьці
* 1909 — заснаваны горад Тэль-Авіў
* 1919 — польскія войскі занялі Вільню
* 1919 — заснаваная Міжнародная арганізацыя працы
* 1923 — у Вільні пачаўся першы зьезд пэдагогаў беларускіх сярэдніх школ Заходняй Беларусі, скліканы Таварыствам беларускай школы.
* 1927 — прынятая Канстытуцыя БССР
* 1940 — Гітлер перайменаваў Лодзь у Ліцманштадт
* 1941 — утварылася Магілёўская дырэкцыя радыётрансьляцыйных сетак
* 1945 — вызваленьне амэрыканскімі войскамі канцэнтрацыйнага лягеру ў Бухэнвальдзе
* 1963 — гурт «The Beatles» выдаў сынгл «From Me to You». Гэта стала іх першай песьняй, якая трапіла на вяршыню ангельскага гіт-параду.
* 1970 — запуск касьмічнага апарату «Апалён-13»
* 1995 — пачатак галадоўкі дэпутатаў Апазыцыі БНФ у Вярхоўным Савеце Беларусі, пад час якой у будынак парлямэнты былі уведзены спэцслужбы.
* 2010 — адкрылі помнік беларускім лётчыкам у Малэнчыне
* 2011 — адбыўся тэрарыстычны акт у менскім мэтро

## Нараджэньні

* 1357 — Жуан I, кароль Партугаліі
* 1722 — Лявон Міхал Радзівіл, дзяржаўны дзяяч Вялікага Княства Літоўскага, Стражнік польны літоўскі
* 1755 — Джэймс Паркінсан, ангельскі доктар, які першы апісаў сымптомы захворваньня, вядомага сёньня пад назвай хваробы Паркінсана
* 1770 — Джордж Канінг, палітык Вялікабрытаніі, прэм’ер-міністар (1827)
* 1808 — Леан Зянковіч, паэт-«паляшук», публіцыст, мэмуарыст
* 1811 — Эманюэль Сэрвэ, люксэмбурскі дзяржаўны дзяяч, прэм’ер-міністар Люксэмбургу (1867—1874)
* 1825 — Фэрдынанд Лясаль, нямецкі філёзаф
* 1862 — Уільям Уолес Кэмпбэл, амэрыканскі астраном
* 1899 — Уладзімер Чыжэўскі, расейскі авіяканструктар
* 1905 — Атыла Ёжэф, вугорскі паэт
* 1936 — Івонка Сурвіла, старшыня Рады БНР
* 1949 — Стэфан Хвін, польскі празаік, эсэіст, літаратуры крытык, выкладчык Гданьскага ўнівэрсытэту
* 1951 — Сафроні, беларускі праваслаўны дзяяч
* 1953 — Эндру Ўайлз, ангельскі матэматык
* 1959 — Сяргей Астравец, беларускі пісьменьнік
	+ Леанід Булавін, беларускі аграэколяг
* 1961 — Вінцэнт Гало, амэрыканскі актор
* 1963 — Андрэй Дапкюнас, беларускі дыплямат
* 1971 — Олівер Рыдэль, нямецкі музыка (Rammstein)
* 1974 — Пэр Андэрс Рудлінг, швэдзка-амэрыканскі гісторык
* 1975 — Валід Саліман, туніскі пісьменьнік
* 1980 — Сьцяпан Латыпаў, беларускі бізнэсовец, палітзняволены
* 1981 — Алясандра Амбросіё, бразыльская супэрмадэль, найболей вядомая як адзін з анёлаў Victoria's Secret
* 1984 — Нікола Карабатыч, францускі гандбаліст сэрбска-харвацкага паходжаньня
* 1988:
* Максім Баранаў, беларускі гандбаліст
* Яўген Мінянкоў, беларускі гандбаліст
* 1991 — Тыяга Алькантара, гішпанскі футбаліст
* 1992 — Аляксей Лягчылін, беларускі футбаліст
* 1994 — Дункан Лоўрэнс, нідэрляндзкі поп-сьпявак
* 1996 — Дэле Алі, ангельскі футбаліст
* 2000 — Станіслаў Кляшчук, беларускі футбаліст

## Сьмерці

* 1895 — Юліюс Лётар фон Мэер, нямецкі хімік
* 1937 — Зьміцер Жылуновіч, беларускі пісьменьнік, грамадзкі і дзяржаўны дзяяч
* 1958 — Канстанцін Юон, расейскі савецкі мастак
* 1977 — Жак Прэвэр, францускі паэт
* 1987 — Прыма Леві, італьянскі хімік і пісьменьнік
* 2007 — Курт Вонэгут, амэрыканскі пісьменьнік
* 2007 — Валеры Задаля, беларускі журналіст, грамадзка-палітычны дзяяч

## Сьвяты

* Дзень нацыянальных герояў у Коста-Рыцы (з 1856 году)
* Міжнародны дзень вызваленьня вязьняў фашыстоўскіх канцлягераў
* Дзень свабоды ва Ўгандзе